**הצבא הרפובליקני הלאומי** (ברוסית: **Национальная республиканская армия, НРА**) הוא ארגון חמוש פרטיזני הפועל ברוסיה נגד משטרו של ולדימיר פוטין.

הארגון הוכרז ברוסיה כארגון טרור, ואחד האנשים המזוהים עמו הוא חבר הפרלמנט לשעבר איליה פונומריוב, הידוע כמתנגד חריף לפוטין. הוא טען כי ארגון זה היה אחראי להתנקשות בחייה של דריה דוגינה באוגוסט 2022.

בשל פגיעה בבלתי מעורבים בפלישה הרוסית לאוקראינה, ארגון האופוזיציה הרוסי "ועד הפעולה הרוסי" הוציא את ארגון הצבא הרפובליקני הלאומי משורותיו של קונגרס רוסיה החופשית, המורכב מפעילי האופוזיציה הרוסית המתנגדים לפוטין, בשל פעולות הטרור שלו.

היסטוריה
--------

לאחר הפלישה הרוסית לאוקראינה ב-2022 פרצו התקפות והצתות על מרכזי גיוס צבאיים רוסיים. אולם ההצתות יוחסו רק לעיתים רחוקות לצבא הרפובליקני, למעט כאלו שנטען שבוצעו על ידי הארגון הקרבי של אנרכיסטים-קומוניסטים. חבר הדומה הממלכתית לשעבר איליה פונומריוב טען כי יצר קשר עם קבוצה אחת שעמדה מאחורי ההצתות הללו באפריל 2022. הארגון גם הוזכר בוועידת גולים בווילנה במאי 2022 בחסות פורום רוסיה החופשית.

לאחר הריגתה של דריה דוגינה, פונומריוב הקריא את מניפסט הצבא הרפובליקני הלאומי וייחס חלק מהתקיפות המוקדמות יותר של 2022 על מרכזי גיוס צבאיים לאנשי הקשר שלו בצבא הרפובליקני. הוא טען כי ארגון פרטיזנים בשם "הצבא הרפובליקני הלאומי" פועל בתוך רוסיה, עוסק ב"הפלת משטר פוטין (אנ')", ועומד מאחורי ההתנקשות בדוגינה. הפוליטיקאי כינה את האירוע "ציון דרך" ואמר שהפרטיזנים בתוך רוסיה מוכנים להתקפות דומות נוספות. הוא הצהיר שהצבא הרפובליקני היה מעורב בהצתות של מרכזי גיוס של הצבא הרוסי בשנת 2022 (אנ'). בכנס של גולים בווילנה במאי 2022 בחסות פורום רוסיה החופשית (אנ'), פונומריוב פנה למשתתפים כדי לתמוך בפעולה ישירה בתוך רוסיה.

ב-31 באוגוסט 2022 נחתמה באירפין שבמחוז קייב הצהרה על שיתוף פעולה בין חיל המתנדבים הרוסי, לגיון חירות לרוסיה, והצבא הרפובליקני הלאומי. הארגונים גם הסכימו ליצור מרכז פוליטי, שמטרתו לייצג את האינטרסים שלהם בפני רשויות המדינה של מדינות שונות ולארגן מדיניות מידע משותפת. איליה פונומריוב נבחר להוביל את המרכז הפוליטי.

ב-18 באוקטובר 2022, קבוצה של פצחני מחשבים שהזדהו כמקושרים לצבא הרפובליקני יצרו קשר עם מערכת העיתון "קייב פוסט". הם טענו כי פרצו לשרת ממשלתי ולתריסר חברות אחרות המספקות שירותים לגופי הביטחון ברוסיה. ב-19 באוקטובר, הקבוצה פרסמה את כל מאגר הנתונים שהוציאו במשקל 1.2 טרה-בייט.

ב-4 באפריל 2023, הצבא הרפובליקני הלאומי פרסם הצהרה, שלפיה אנשיו הם שיזמו את רצח התועמלן הפרו-רוסי ולדלן טטרסקי, שנהרג מפצצה בעת שדיבר באירוע שנערך בבית קפה בסנקט פטרבורג.

ספקות בקיומו
------------

מגוון רחב של פרשנים העלו ספקות באשר לאחריות הצבא הרפובליקני הלאומי ובאשר לעצם קיומו. על פי דו"ח של סוכנות רויטרס מ-22 באוגוסט 2022, "לא ניתן היה לאמת את הטענה ואת קיומו של הצבא באופן עצמאי".

סמל
---

דגל ההתנגדות לפלישה לאוקראינה
הצבא, על פי הצהרותיו שלו, משתמש ב"דגל הלבן-כחול-לבן של רוסיה החדשה במקום הטריקולור שהוכתם על ידי משטר פוטין".

הדגל הלבן-כחול-לבן אומץ בעבר על ידי לגיון חירות לרוסיה ועל ידי האופוזיציה הרוסית. הדגל הלבן-כחול-לבן הופיע במקור כסמל לשלום וליתר דיוק כסמל להתנגדות לפלישה הרוסית לאוקראינה ב־2022.

ראו גם
------

* הצבא האירי הרפובליקני
* המחאות ברוסיה נגד הפלישה לאוקראינה (2022)
* תנועת הפרטיזנים בבלארוס וברוסיה
* לגיון חירות לרוסיה - גדוד המשרת לצד צבא אוקראינה ומורכב מעריקי הכוחות המזוינים של הפדרציה הרוסית
* צבא השחרור הרוסי - חיל מתנדבים רוסי בשירות הנאצים.
* חיל המתנדבים הרוסי - חיל מתנדבים בשירות צבא אוקראינה

הערות שוליים
------------

1. ↑  האם מחתרת רוסית חיסלה את בתו של אלכסנדר דוגין?, באתר בחדרי חרדים
2. ↑  "Ex-Russian MP claims Russian partisans responsible for Moscow car bomb". *the Guardian* (באנגלית). 2022-08-21. נבדק ב-2022-08-24.
3. ↑  "Знищення Дугіної. Насильницький супротив буде зростати, іншого шляху немає – Ілля Пономарьов" [Liquidation of Dugina: "Violent resistance will grow, there is no other way" Ilya Ponomarev]. *YouTube*. Радіо НВ.
4. ↑  Kadik, Lev (2022-05-22). "Заикнулись о вооруженной борьбе. "Спектр" понаблюдал за антивоенной конференцией Форума свободной России в Вильнюсе" [Hinting at armed struggle: Spektr watched the anti-war conference of the Free Russia Forum in Vilnius]. *Спектр-Пресс* (ברוסית). ארכיון מ-2022-05-22. נבדק ב-2022-08-25.
5. ↑  Welle (www.dw.com), Deutsche, *Nobody had previously ever heard of the National Republican Army: Prof. Sergey Radchenko | DW | 22.08.2022* (באנגלית בריטית), נבדק ב-2022-08-23
6. ↑  Young, Cathy (2022-08-25). "The Dugina Killing Aftermath". *The Bulwark* (באנגלית אמריקאית). נבדק ב-2022-08-25.
7. ↑  "Russia accuses Ukraine of killing nationalist's daughter, Putin gives her award". *Reuters* (באנגלית). 2022-08-22. נבדק ב-2022-08-25.